
Rhan 1

Dywed Gillen a Kucirkova (2018) fod plant ifanc yn byw mewn “byd digidol” erbyn hyn (Marsh et al., 2005). Yn ôl Hatzigianni a Kalaitzidis (2018) mae'r defnydd o dechnolegau sgrin megis tabledi a ffonau symudol wedi cynyddu (Ahearne et al., 2015; Holloway, Green, & Stevenson, 2015).  Erbyn i blant gyrraedd pedair oed, mae 96.6% ohonynt yn defnyddio dyfeisiau symudol gyda’r mwyafrif wedi dechrau eu defnyddio cyn eu bod yn un mlwydd oed (Kabali et al., 2015). Yn ôl Huber et al. (2018) mae dyfeisiau digidol yn chwarae rôl gynyddol yn amgylchedd chwarae a dysgu plant ifanc. Mae plant ifanc yn ran o fyd digidol ac mae’r ffordd maent yn dysgu, rhyngweithio ac ymlacio’n cael eu dylanwadu â thechnoleg sy’n newid drwy’r amser (Donaldson, 2015). 

Yn ddiweddar mae amgylcheddau, deunyddiau chwarae a dysgu wedi newid gyda deunyddiau digidol ar gael i blant ifanc (Erdogan et al., 2018). Dywed Fleer, 2016; Marsh, 2017 dylid ceisio deall ansawdd profiadau positif a negyddol dyfeisiau digidol ar ddysgu a datblygiad plentyndod cynnar (Arnott, Palaiologou a Gray, 2018). Yn ôl Crompton, Gregory a Burke (2018) mae'r Gymdeithas Genedlaethol ar gyfer Addysg Plant Ifanc (NAEYC) wedi cydnabod potensial technoleg ac mae hefyd wedi galw am ymchwil i ddeall y defnydd o dechnoleg mewn lleoliadau cyfnod sylfaen (NAEYC, 2012). 
Dywed Marsh et al., (2018) bod astudiaethau o ddefnydd plant ifanc o gyfryngau digidol a thabledi mewn lleoliadau blynyddoedd cynnar yn awgrymu bod dyfeisiau’n cefnogi’r datblygiad o sgiliau chwarae a chreadigrwydd plant ifanc. Mae ymchwil wedi dangos gall ddefnyddio tabledi feithrin sgiliau celf a lluniadu plant (Couse & Chen, 2010; Price, Jewitt & Crescenzi, 2015) a’u meddwl creadigol trwy ddatrys problemau (Harwood et al., 2015). Mae cysylltiadau agos rhwng chwarae a chreadigrwydd yn ôl Vygotsky (2004, t,11). Awgrymodd fod chwarae’n hanfodol i ddatblygiad gwybyddol a’i fod yn “weithgaredd arweiniol,” gan ei fod yn arwain plant i gaffael sgiliau, gwybodaeth a dealltwriaeth newydd (Marsh et al., 2018). 

High quality experiences with technologies do not happen by chance. Technologies do not do the pedagogic planning for us, despite their interactive properties. Yet … through open-ended play and fun, carefully framed, scaffolded and supported experiences, children can have enriched technological journeys.           

        Arnott (2017, t. 14)

Yn ôl Erdogan (2018) mae’r rhai sy'n eirioli chwarae digidol yn honni ei fod yn cefnogi plant i ddysgu drwy chwarae (Bird and Edwards 2014; Edwards 2014; Hirsh-Pasek et al. 2015; Lovato a Waxman 2016; Marsh et al. 2016; Yelland 2015). Maent yn dadlau bod llawer o nodweddion chwarae traddodiadol, megis nodweddion epistemig a chwerthin, dramatig, archwiliadol a chreadigol yn berthnasol mewn cyd-destunau chwarae digidol. Fel rhan o chwarae mae dysgu, chwarae digidol hefyd yn meithrin datblygiad plant a dysg (Bird and Edwards 2014; Marsh et al. 2016). Mae angen i ddylunwyr apiau ystyried nifer o nodweddion os ydynt yn dymuno dylunio apiau sy'n hwyluso chwarae a chreadigrwydd er mwyn hybu dysgu a datblygiad plant ifanc (Marsh et al., 2018). Yn ôl Erdogan et al., (2018) mae’r rheini sydd yn gefnogol o chwarae digidol yn honni ei fod yn darparu nifer o'r un cyfleoedd dysgu i blant ag y cant wrth chwarae â theganau traddodiadol yn y cartref ac yn yr ysgol, a'u bod hyd yn oed yn cynnig posibiliadau newydd (Fleer 2014; Marsh 2010; Miller et al. 2012; Stephen a Plowman 2014; Wohlwend 2015).

Serch hynny, nid yw dylunio apiau yn unig yn gyfrifol am hyrwyddo chwarae,  creadigrwydd, dysgu a datblygiad plant. Dadleuodd Levin (2015) fod chwarae digidol yn newid y ffordd y mae plant yn chwarae fel arfer ac mae ansawdd y chwarae yn dirywio. Gall gêm â sgôr o 3+ mewn siop apiau ganiatáu i blentyn gyfathrebu â dieithriaid er na fydd y nodwedd yma’n cael ei gynnwys ar ddisgrifiad o’r gêm yn ôl adroddiad NSPCC (2018). Mae yna ddiffyg eglurder i blant, rhieni  ac ymarferwyr ynglŷn â'r gwahanol fuddion a risgiau mewn gofodau digidol o ran chwarae (National Literacy Trust, 2016). Yn ôl Huber, Highfiled a Kaufman (2018) felly, o ystyried pwysigrwydd chwarae wrth ddatblygu a dysgu, mae'n ddealladwy gall newidiadau i'r ffordd y mae plant yn chwarae ennyn pryder gan rieni ac eraill (Ofcom, 2017; Paik, 2001; Wartella & Robb, 2008).

Mae ymddygiadau tabled plant yn adlewyrchu dysgu adeiladol naturiol (Michael Cohen Group & U.S. Department of Education, 2011). Dywed Donohue (2014) fod dilyn gweithgareddau ar sgrin yn sbardun i blant gefnogi ei gilydd,  rhyngweithio a chydweithio. Nodir yng nghanfyddiadau Danby et al., (2018) fod plant yn cydweithio â'i gilydd er mwyn symud y gêm yn ei flaen drwy ddefnyddio strategaethau megis cyfarwyddo, monitro gweithredoedd ei gilydd a datrys problemau. Mae plant yn trefnu eu cyfranogiad wrth iddynt gyfathrebu a chefnogi ei gilydd, drwy rannu gwybodaeth, annog eraill ac archwilio posibiliadau ar gyfer symudiadau cydweithredol o fewn gemau addysgiadol (Danby et al., 2018). Eto dywed Danby et al., (2018) fod defnyddio cyfryngau digidol yn adeiladu diwylliant cydweithredol wrth i’r chwaraewyr drafod atebion sydd yn gofyn am gymryd safbwyntiau ei gilydd, rhannu dyfeisiau a sgiliau digidol. Dywed Piirainen-Marsh & Tainio, (2009) gall plant iau gael eu cyfarwyddo gan blant eraill mwy profiadol wrth gael mynediad i gyfryngau digidol wrth ddysgu a datblygu. Creuir cyfleoedd i ddysgu rhwng cymheiriaid heb bresenoldeb oedolyn yn sgîl y y rhyngweithio yma (Danby et al., 2018). Felly, yn ôl Danby et al., (2018) mae'r agwedd gymdeithasol hon yn apelio at blant i gymryd rhan (Ito et al., 2010; MacKey, 2007; Marsh et al., 2015; Plowman, Stephen, & McPake, 2010). Dylid cydnabod gwerth chwarae gemau digidol plant ifanc fel ffordd i ddatblygu’n gymdeithasol ar gyfer ymarfer sgiliau a chydweithio. 

Fodd bynnag, yn ôl Brito, Dias a Oliveira (2018) mae canfyddiadau negyddol yn canolbwyntio ar or-ddibyniaeth a gwrth-gymdeithasoli, lle mae plant, wrth chwarae yn dieithrio eu hunain oddi wrth eraill, heb dalu sylw iddynt. Adroddodd Sigman (2012) gall cynnydd yn y defnydd o ddyfeisiau digidol hefyd chwarae rôl yn nirywiad empathi. Noda Donohue (2014) fod ymarferwyr yn poeni am ba mor ddeniadol mae sgriniau dyfeisiau ac hefyd yn poeni nad yw plant yn rhyngweithio wyneb yn wyneb ag eraill o ganlyniad, er fod hyn yn hanfodol at lwyddiant yn yr ysgol ac mewn bywyd yn ehangach. Eto yn ôl Tatangelo a Ricciardelli (2015) wrth i'r ymennydd esblygu a symud ei ffocws tuag at sgiliau technolegol newydd, mae'n gwyro oddi wrth sgiliau cymdeithasol sylfaenol. ' Mae rhai athrawon yn poeni hefyd bydd dyfeisiau electronig yn creu mwy o wrthdaro a mwy o herio o ganlyniad i ddiffyg hunanreolaeth plant wrth eu defnyddio. Fe fydd y dyfeisiau hefyd yn ei gwneud hi'n anoddach gosod terfynau. Mae tuedd i blant gael eu syfrdanu â'r hyn sydd ar y sgrin gymaint fel nad ydyn nhw eisiau diffodd y sgrin na rhoi tro i eraill Donohue (2014).

Dywed Marsh et al., (2018) yn ôl Ofcom (2017) fod un o bob deg plentyn rhwng tair a phedair oed yn chwarae gemau ar-lein. Gall technolegau digidol ysgogi plant i chwarae’n ddychmygus, megis chwarae corfforol sy’n seiliedig ar gymeriadau a naratifau y deuir ar eu traws mewn gemau fideo neu fydoedd rhithiol (Marsh, 2014). Yn ôl Action for Healthy Kids (2019), gall cyfryngau cymdeithasol fod yn arf pwerus i hyrwyddo bwyta'n well a symud mwy, yn enwedig ymhlith plant. Gall defnyddio apiau sy'n gysylltiedig ag iechyd helpu gwneud gweithgareddau lles o fewn yr ysgol yn ddeniadol a hwyliog. Mae ‘Every Kid Healthy Week’ sydd yn gweithio law yn llaw gydag ysgolion, er mwyn eu gwneud yn lefydd iachach lle gall plant ffynnu, yn annog ysgolion a rhieni i ganolbwyntio ar hybu iechyd a lles plant (Action for Healthy Kids, 2019). 
Mae gweithgaredd corfforol a phrofiadau synhwyraidd yn hanfodol yn ystod bywyd cynnar ar gyfer twf a datblygiad llwyddiannus...  serch hynny, nid yw chwarae digidol yn cynnig y profiadau hyn (Erdogan et al., 2018). Yn ôl Donohue (2014) mae sawl sefydliad iechyd proffesiynol a chyhoeddus, a grwpiau eiriolaeth sy'n ymwneud â datblygiad plant o ran materion iechyd fel gordewdra wedi argymell na ddylid defnyddio technoleg oddefol, rhyngweithiol a chyfryngau sgrin mewn rhaglenni plentyndod cynnar ac ni ddylid caniatau amser sgrin ar gyfer babanod a phlant bach o gwbwl. Eto, canfu astudiaeth ym Mhrydain fod plant a dreuliodd fwy na 2 awr y dydd yn defnyddio dyfeisiau digidol 'mewn risg uwch o ddioddef lefelau uchel o anawsterau seicolegol. Roedd y risg hon yn cynyddu pe bai'r plant yn methu â chwrdd â chanllawiau gweithgaredd corfforol (Tatangelo a Ricciardelli, 2015) . Yn ogystal ag hyn, mae nifer o astudiaethau wedi dod o hyd i gysylltiad sylweddol rhwng yr amser mae plant yn ei wario ar sgrin a'r risg o glefyd siwgr math 2 (Tatangelo a Ricciardelli, 2015). 
Children of all ages are spending more time than ever before, watching screen media. Viewing screen media is physiologically distinct from other forms of sedentary behaviour, with average daily screen time (ST) increasingly considered an independent risk factor, often exhibiting a dose-response relationship with disease and unfavourable child development outcome.  






  (Tatangelo a Ricciardelli, 2015)
Eto, mynegir gan Tatangelo a Ricciardelli (2015) fod sefydliadau meddygol Prydain ac Ewrop yn cynnig arweiniad ar nifer yr oriau dyddiol dylai plant dreulio yn gwylio cyfryngau sgrin, a'r oedran y maent i ddechrau er mwyn sicrhau datblygiad, lles ac iechyd plant. 

Yn ôl Erdogan et al., (2018) mae Cymdeithas Genedlaethol Addysg Plant Ifanc (NAEYC, 2012) yn cymeradwyo technoleg pan gaiff ei ddefnyddio'n fwriadol er mwyn hyrwyddo dysgu a datblygiad plant o ran llythrennedd. Dywed Lynch a Redpath (2014) fod modd defnyddio yr ipad a thabledi i ddatblygu ysgrifennu plant gan fod modd tynnu llun marciau a ffurfio llythrennau arnynt. Gall hyn fod yn fodd i feithrin llythrennedd plant ifanc. Cred Neumann (2016) gall e-lyfrau fod o gymorth wrth feithrin adnabyddiaeth o eiriau ac ysgrifennu (Shamir & Korat, 2007) ac ymwybyddiaeth ffonolegol (Korat & Shamir, 2007). Dangoswyd bod cyfrifiaduron hefyd yn offer effeithiol ar gyfer helpu plant cyn oed ysgol (Yost, 2003) trwy roi cyfle iddynt addurno testunau a chwilio am wybodaeth (Downes, 2002). Dywed Neumann (2016) o'u cymharu ag apiau hapchwarae, gall apiau llythrennedd feddu ar nodweddion sy'n ennyn diddordeb plant mewn gweithgareddau teipio ac felly gallant fod yn fwy defnyddiol ar gyfer meithrin datblygiad plant yn yr ysgol. Mae plant, trwy ddefnyddio apiau ysgrifennu yn medru sgriblo, ysgrifennu a chopïo llythrennau a geiriau (Neumann, 2016). 
Mae gan blant ifanc sy’n chwarae gydag apiau llythrennedd, ysgrifennu a gemau fwy o wybodaeth am brint (Neumann, 2016). Yn ôl Lynch a Redpath (2014) gellir defnyddio dyfeisiau fel yr iPad, o fewn llythrennedd blynyddoedd cynnar, i ddechrau pontio’r bwlch sy'n dod i'r amlwg rhwng llythrennedd cartref ac arferion techno-lythrennedd yr ystafell ddosbarth. Ac eto, mae gan sgriniau cyffwrdd rôl fuddiol i'w chwarae wrth ddatblygu llythrennedd plant difreintiedig (National Literacy Trust, 2016). Mae plant o’r farn, yn ôl Dunn a Sweeney (2018) fod iPads yn caniatau iddyn nhw fod yn fwy mentrus gan roi dewis iddyn nhw fedru defnyddio apiau gwahanol wrth iddyn nhw ysgrifennu’n greadigol (Arnott, Palaiologou a Gray, 2018). Mewn adroddiad gan Flewitt, Messer a Kucirkova (2014) 
roedd gweithgareddau llythrennedd a wnaed ar yr iPad yn ysgogi cymhelliant a chanolbwyntio plant. Roedd yr ipad hefyd yn cynnig cyfoeth o gyfleoedd ar gyfer cyfathrebu a dysgu annibynnol er mwyn i blant gyrraedd lefelau uchel o gyflawniad. Mewn rhai achosion, arweiniodd hyn at rai athrawon i ail-werthuso cymhwysedd llythrennedd y plant, gan alluogi plant i lunio delweddau cadarnhaol ohonynt eu hunain yn sgîl hyn.

Serch hynny, mae Wolfe & Flewitt, 2010 yn poeni gall technolegau digidol effeithio’n andwyol ar ddysgu plant (Gillen a Kucirkova, 2018). Dywed Erdogan et al., (2018) 
nad yw cynnwys rhai gemau yn addysgiadol nac yn briodol. Mae sgrin sy’n llai, yn ei gwneud hi'n anodd i’r plant ddarllen cynnwys ac weithiau ceir problemau technegol wrth geisio cysylltu gyda’r rhyngrwyd. Yn ychwanegol at hynny, mae’r ffaith na all rhai plant ganolbwyntio ar y gweithgareddau llythrennedd penodol yn amharu ar reolaeth dosbarthiadau (Flewitt, Messer a Kucirkova, 2014). 

Yn ôl Sandvik, Smørdal a Osterud (2012) mae ymarferwyr yn defnyddio amrywiaeth o addysgeg wrth addysgu fodd bynnag, mae angen cefnogaeth ac hyfforddiant arnynt er mwyn iddynt fedru cymhwyso eu harbenigedd i ddefnyddio cyfryngau digidol pan yn dysgu llythrennedd (Plowman and Stephen 2007, McMains a Gunnewig 2012). 
Eto dywed Hatzigianni a Kalaitzidis (2018), fod yna baradocs rhwng hyder ymarferwyr i ddefnyddio dyfeisiau digidol yn eu bywydau eu hunain, o'u cymharu â'u defnyddio fel offer yn yr ystafell ddosbarth (Arnott, Palaiologou a Gray, 2018). 

Nododd Johnston, Highfield a Hadley (2018) na ddylai cwricwlwm dysgu cynnar datblygu sgiliau plant drwy ddefnyddio technolegau digidol.
I grynhoi, gwelir ceir dadleuon a safbwyntiau o blaid ac yn erbyn defnyddio cyfryngau digidol yn yr ystafell ddosbarth. Efallai gellir dweud fod y manteision yn gorbwyso’r anfanteision. Gyda dyfodiad Cwricwlwm Newydd i Gymru:

Er mwyn cymryd rhan yn llawn mewn cymdeithas fodern a’r gweithle, mae angen cynyddol eisoes am lefelau uwch o gymhwysedd digidol ac mae’r broses honno’n sicr o barhau i’r dyfodol (Donaldson, 2015).

Mae yna bwylais ar ysgolion i ddefnyddio cyfryngau digidol er mwyn dysgu a datblygiad eu dysgwyr fel ‘aelodau o weithlu technegol gymwys y dyfodol’ (Donaldson, 2015. t. 8).
	Cynllun Gweithgaredd

	Gweithgaredd: 

Adar yr ysgol.

	Nifer o blant: 

6 (2 grŵp o dri ddisgybl)
	Oed y plant: 

Blwyddyn 1 (5-6 mlwydd oed)
	Nifer o oedolion: 

2 (athrawes a cynorthwydd 1:1)

	Lleoliad: 

Dosbarth a’r ardal allanol


	Amser paratoi: 

2 awr

	Amser gweithgaredd: 

30 munud

	Adnoddau:

Llyfr ‘Dawnsio yn y Bore’ (cyfres Pobl Pentre Bach) gan Ifana Savill.

2 x ipad

Ffeithiau am adar wedi rhannu gyda’r disgyblion trwy HWB- gwahaniaethol

2 Mat grid tryloyw.

Lluniau o fwyd adar.
2 Beebot

Arwyddion ymlaen, yn ôl, i’r dde, i’r chwith.

	Amcan/ion y weithgaredd:

Gallu cynllunio a chyfuno grchmynion  - adar yn medru dilyn llwybr at y bwyd.
BeeBot- rhoi cyfarwyddiadau a chodio.

Plant yn defnyddio’r ipad- tynnu lluniau
Plant wedi gwrando ar ‘Dawnsio yn y bore’.

	Cysylltiadau â deilliannau:
Fframwaith Cymhwysedd Digidol (2018)
Data a Meddwl cyfrifiadurol: datrys problemau a modelu, llythrennedd gwybodaeth a data.

Cynhyrchu: cynllunio, cyrchu a chwilio
Rhynweithio a chydweithio: cyfathrebu a cydweithio
Fftamwaith y Cyfnod Sylfaen (2005):

Sgiliau Iaith, Llythrennedd a Chyfathrebu: llinyn llafaredd, darllen ac ysgrifennu

Datblygiad Mathemategol

Datblygu’r Gymraeg: llafaredd, darllen ac ysgrifennu

Gwybodaeth a Dealltwriaeth o’r Byd:

Meysydd dysgu y Cwricwlwm Newydd (Donaldson 2015): 
Gwyddoniaeth
TGCh 
Llythrennedd a chyfathrebu 
Rhifedd



	Gwahaniaethu
Mae yna 2 grŵp o dri:

Grŵp y Storm: edrych ar 10 aderyn/  Rhaglenni’r Beebot – defnyddio ymlaen, yn ôl, i’r chwith, i’r dde
Grŵp yr Haul: edrych ar 5 aderyn/ Rhaglenni’r Beebot – defnyddio ymlaen ac yn ôl.



	Rôl yr oedolion
Athrawes – paratoi bas data/ gwneud gwaith ymchwil am adar.

Athrawes/ cynorthwyydd – hwyluso, cefnogi, arsylwi wrth i’r disgyblion arwain a darganfod bwydydd yr adar. 

	Y weithgaredd: 
Wedi darllen ‘Dawnsio yn y Bore’ (cyfres Pobl Pentre Bach) - adrodd stori am Coblyn yn codi’n gynnar i weld yr adar (gwers blaenorol) - trafodaeth yn dechrau gyda’r math o adar sydd yng nghynefin yr ysgol. 

Disgyblion yn ymchwilio bas data er mwyn dysgu am yr adar (15 munud). 
Defnyddio Bee Bots (sydd wedi eu ‘gwisgo’ fel adar). 
Chwaraeir recordiad o’r athro yn rhoi cyfarwyddiadau o sut i symud i Beebot i fwyd arbennig.
Bydd y disgyblion yn dewis aderyn ac wedyn gan ddefnyddio’r bas data ar J2data gofynnir y cwestiwn ‘Pa fath o fwyd fydd yr aderyn o’ch dewis yn ei fwyta? Ac hefyd, gan ddefnyddio’r adnoddau, ‘Sut y gallwn ni gael yr adar i symud i’w hoff fwyd?’
Gall y grŵpiau lunio matiau Bee-Bot (mae’r adnoddau yn cynnwys lluniau o’r gwahanol bwydydd mae’r adar yn hoffi eu bwyta/ hadau. 
Mae’r disgyblion profi ac yn cytuno ar ddilyniant o symudiadau fydd angen i’r  ‘aderyn’ gwneud er mwyn symud. Ar ôl eu rhaglennu - disgyblion i osod y BeeBots ar y mat er mwyn eu rhaglenni.  
HER- gall un plentyn roi cyfarwyddiadau a’r lleill yn gosod y cyfarwyddiadau yn y BeeBot.
Disgyblion i ychwanegu un aderyn o’u dewis i’r bas data. Plant i ymchwilio ffeithiau am yr aderyn hynny.
HER- rheoli beebot i fynd i fan penodol yn y ddrysfa.


Rhan 4: Gwerthuso’r weithgaredd
Mae technoleg yn caniatáu arbrofi mewn addysgeg, democrateiddio'r ystafell ddosbarth ac ennyn diddordeb myfyrwyr yn well (Himmelsbach, 2019).
Wrth gynllunio’r weithgaredd ‘Adar yng nghynefin yr ysgol’ymdrechwyd i ymgorffori elfennau a fyddai’n sicrhau dysgu a datblygiad plant ifanc tra’n sicrhau fod y weithgaredd yn cael ei harwain gan y plant a’i selio ar chwarae.

Wrth edrych ar y cynllun seiliwyd y weithgaredd ar ddysgu blaenorol mewn cyd-destun thematig. Ystyrir gwybodaeth flaenorol yn ffactor pwysig sy'n dylanwadu ar ddysgu, datblygiad a chyflawniad plant. (Hailikari, Katajavuori a Lindblom-Ylanne, 2008).

Serch hyn, yn ystod y weithgaredd, er mwyn datblygu llythrennedd digidol y plant, gellir fod wedi recordio’r athrawes yn darllen y stori ar iPad. Gallai’r plant ddewis pryd a faint i wrando ar y stori wedyn. Wrth wrando ar stori ‘Dawnsio yn y Bore’ fyddai hyn yn fodd i sbarduno’r plant, tanio eu dychymyg a ‘u annog i ofyn cwestiynau am adar.

Mae’r weithgaredd ddilynol wedi ei wahaniaethu – ceir dau grŵp o dri disgybl. Cynlluniwyd dwy weithgaredd a fyddai’n medru diwallu anghenion y disgyblion o fewn y grwpiau gan amrywio’r tasgau yn ôl gallu, gwybodaeth, diddordebau a sgiliau blaenorol. Mae’r gweithgareddau yn fodd i ddatblygu eu dealltwriaeth wrth ddefnyddio Beebots ac yn arbennig, dysgu am ddilyniant, meddwl cyfrifiadol, cysyniadau mathemategol, pellter a lleoliad. 

Yn ôl ResourcEd (2017), mae gwahaniaethu yn sgil bwysig i ymarferwyr ei ddefnyddio yn dosbarth gan ei fod yn rhoi'r cyfle gorau i ddisgyblion ddysgu, waeth beth fo’u galluoedd.
Fodd bynnag yma, gellir sicrhau fod yr adnoddau wedi eu gwahaniaethu trwy roi cardiau cyfarwyddiadau i grŵp yr Haul.

Yn ôl Donaldson (2015) mae angen i blant ddatblygu'r wybodaeth a'r sgiliau sy'n ofynnol i ddefnyddio technoleg yn greadigol fel dysgwyr ac fel aelodau weithlu technegol gymwys yn y dyfodol. Yn sgil hynny, mae defnyddio dyfeisiau digidol er mwyn cyrchu gwybodaeth yn bwysig. Drwy'r llinyn Data a Meddwl cyfrifiadurol, bydd plant yn ennill dealltwriaeth o ddata trwy archwilio agweddau ar gasglu, cynrychioli a dadansoddi’r data hynny. Mae’r llinyn ‘Meddwl Cyfrifiadol’  yn gyfuniad o ymholi gwyddonol, datrys problemau a sgiliau meddwl. Fframwaith Cymhwysedd Digidol (FfCD) (2018).
Felly, wrth rannu bas data (casgliad trefnus o wybodaeth gellir ei gyrchu) gyda’r grwpiau, medra’r plant ddysgu ffeithiau am adar. Serch hynny, er mwyn sicrhau cefnogaeth gwahaniaethol i grŵp yr Haul, gellir lleihau’r nifer o adar yn y bas data er mwyn fod yn briodol i'w gallu yn ogystal â pharu’r math o wybodaeth a rennir gyda gallu darllen unigol y plant. Gellir hefyd rannu fersiwn papur gyda’r plant er mwyn cefnogi’r disgyblion nad ydynt yn medru’r llythrennedd sylfaenol wrth ddefnyddio bas data neu drwy ofyn iddyn nhw drefnu gwrthrychau cyfarwydd gan ddefnyddio meini prawf neu cwblhau patrymau neu ddilyniannau (Llywodraeth Cymru (LlC), 2020).
Er mwyn parhau gyda’r gweithgareddau, mae meddu ar y wybodaeth yma yn holl bwysig (St. Luke’s School Library, 2020).
I sicrhau fod y disgyblion yn arwain y weithgaredd, gofynnir cwestiwn: ‘Pa fath o fwyd fydd yr aderyn o’ch dewis yn ei fwyta? Hefyd, trwy ddarparu’r adnoddau megis gridiau Beebots, bwyd adar a lluniau ohono, cardiau ag arwyddion a chyfarwyddiadau, a’r Beebots wedi eu addurno fel adar, gofynnir y cwestiwn: ‘Sut y gallwn ni gael yr adar i symud i’w hoff fwyd?’

Trwy fod yn chwilfrydig yn naturiol, fe fyddai’r plant yn mynd ati i geisio datrys y broblem. Fodd bynnag, dylai’r plant eu hunain fedru cael cyfle i benderfynu pa fwydydd y mae’r ‘adar’ yn eu bwyta trwy ymchwilio a defnyddio’r ipad. Gallant hefyd ddewis o blith yr adnoddau sydd ar gael er mwyn gwneud hyn neu greu eu hadnoddau eu hunain. 

Mae rhoi dewis i blant yn bwysig yn y blynyddoedd cynnar ac adlewyrchir hyn yn nogfennau y (LlC, 2015). 
Nid yn unig mae llais y disgybl yn cefnogi arfer gorau ac yn dangos ein bod yn hyrwyddo deilliannau’r Cyfnod Sylfaen, ond hefyd yn sicrhau ein bod yn diwallu nodau hawliau plant (Comisynydd Plant Cymru, 2020).

Trwy ddefnyddio’r Beebots felly, gall y plant gynllunio a chyfuno cyfres o orchmynion er mwyn i’r adar fedru dilyn llwybr arbennig tuag at fwyd a chyflawni’r nod.

Yn ôl Kyritsis (2018) mae Bee-Bots yn ddyfeisiau digidol hyfryd wrth ddysgu hanfodion meddwl cyfrifiadol i blant ifanc. Gall y robot bach gofio hyd at 40 gorchymyn sy'n cynnwys symudiadau ymlaen, yn ôl, chwith a dde. Mae'r gorchmynion hyn yn gymorth i blant ifanc ddatblygu dealltwriaeth a dysgu am ddilyniant, meddwl cyfrifiadol a chysyniadau mathemategol cyfesurynnau, pellter a lleoliad.

Er hyn, er mwyn cefnogi grŵp yr Haul, gellir annog y disgyblion i gael y Beebot i symud ymlaen neu yn ôl yn gyntaf.

Dywed Classroom Meets Technology (dim dyddiad) , fod Beebots yn  gaffaeliad gwych i ddysgu a datblygiad llythrennedd digidol plant. Yn y weithgredd hon, mae’n fodd i ysbrydoli’r dysgu ac annog brwdfrydedd wrth arbrofi.
Trwy’r weithgaredd, mae’r defnydd o dechnoleg yn weithredol, ymarferol, tra’n caniatau  ymgysylltedd; trosglwyddir rheolaeth i'r plant. Fodd bynnag, dylid a defnyddio sgaffaldiau addasol i hwyluso'r broses o gyflawni tasgau i gefnogi’r dysgu (Donohue, 2014).
Dywed Crompton, Gregory a Burke (2018) gall presenoldeb yr ‘aderyn’ robotaidd ysgogi brwdfrydedd a chyffro, gan arwain at gyfle i ymarfer aros tro a chydweithredu. Mae cydweithio electronig, yn agwedd hollbwysig o’r cwricwlwm (LlC, 2018). 

Yn ystod y weithgaredd gall y plant archwilio ystod o ddulliau cydweithio trwy drafod sut i gael yr aderyn i symud ac i ble yr hoffent iddo symud.

Mae cydweithredu yn agwedd bwysig ar weithgaredd cymdeithasol sy'n gysylltiedig â chwarae digidol plant ifanc. Mae plant yn trefnu eu cyfranogiad wrth gyfathrebu a chefnogi ei gilydd, trwy rannu gwybodaeth a strategaethau datrys problemau, annog eraill ac archwilio posibiliadau ar gyfer symudiadau cydweithredol wrth symud y Beebot (Marsh et al., 2018).
Yn ogystal â chyswllt uniongyrchol gyda’r FfCD (2018) trwy’r weithgaredd gall y plant ddatblygu eu medrau o ran  Fframwaith y Cyfnod Sylfaen (2015)
Trwy hyrwyddo datblygiad cymdeithasol, canfyddiadol a modur wrth godio’r Beebot.  Gall defnyddio'r Beebot ddarparu cyfleoedd pedagogaidd er mwyn  hyrwyddo dysgu a datblygiad. Yn ogystal, mae’n fodd i’r plant gymryd rhan weithredol yn y dysgu (Crompton, Gregory a Burke, 2018). Mae’r weithgaredd hefyd yn hwyluso hunanasesiad a gwerthuso trwy ddeall pam na chyrhaeddodd y Beebot ei leoliad, a pha gyfarwyddiadau y bydd angen iddynt eu rhoi nesaf er mwyn iddo gyrraedd lleoliad a ddylunir (Classroom Meets Technology, dim dyddiad).

Defnyddir iPads i gefnogi llythrennedd digidol yn ystod y weithgaredd hefyd. Fodd bynnag, yn yr un modd â thechnoleg a dysgu’n gyffredinol, mae’r effaith yn dibynnu i raddau helaeth ar sut y cânt eu defnyddio (Lynch a Redpath, 2014).
Yma, defnyddir yr ipad mewn modd cyfyng wrth dynnu lluniau.

Gallai’r iPads gefnogi defnydd annibynnol dysgwyr ifanc iawn, fel y dengys ymchwilwyr Verenikina a Kervin (2011) ac O’Mara a Laidlaw (2011).
Wrth edrych ar  rôl yr oedolion yn y weithgaredd - mae cyfle i’r ddau grwp ddysgu trwy ddulliau gwahanol pe bai angen:

Grwp yr Haul - gall yr oedolyn roi cymorth i’r plant drwy sgaffaldio. Mae theori sgaffaldiau Bruner yn nodi pwysigrwydd rhoi cefnogaeth i blant wrth ddysgu sgil newydd. Wrth fod yn weithredol mae’r plant yn dilyn damcaniaeth Bruner o gwricwlwm troellog (Johnston, 2012). 

Yn ol theori ad​​​​eiladwaith gymdeithasol (Allazzam, 2015)  mae gan bob oedolyn rôl bwysig wrth weithio gyda phlant: Maent i ysgogi, hwyluso’r dysgu, ymgysylltu a thrafod gyda’r plant  a’u harwain i'w llawn botensial. Fodd bynnag, yma dylai’r oedolyn sicrhau eu bod yn ehangu dealltwriaeth a llythrennedd digidol y plant (Vygotsky, 1980).

Eto, dylai’r oedolion yma sicrhau eu bod yn ymateb i anghenion y plant yn gysylltiedig gyda’r deilliannau. Pe byddai’r plant yn gweld rheoli’r Beebot yn rhy heriol, dylid ystyried deilliannau ar gyfer plant iau trwy ddilyn dilyniant syml o gyfarwyddiadau (LlC, 2020).
Drwy gymryd rhan mewn gweithgareddau ymarferol sy’n berthnasol i’w cam datblygu, caiff y plant gyfleoedd i archwilio’r byd o’u cwmpas a deall sut mae pethau’n gweithio. Annogir y plant i ymchwilio i gysyniadau a rhannu syniadau ar gyfer datrys problemau. Mae sicrhau bod y plant yn cael eu cynnwys, eu cymell a'u dysgu i feddwl yn feirniadol drostynt eu hunain yn hanfodol wrth ddatblygu eu llythrennedd digidol.

Gallai’r gweithgareddau fod wedi eu trefnu fel nad yw’r plant yn dibynnu’n ormodol ar yr oedolion. Mae dull Vygotsky yn annog y plentyn i ofyn i rywun arall sydd yn fwy gwybyddol os nad ydynt yn deall rhyw agwedd. Mae hyn yn cyfeirio at unrhyw un sydd â dealltwriaeth well neu lefel gallu uwch na'r dysgwr (McLeod, 2018).
Yn ôl damcaniaeth Piaget, wrth ddilyn y weithgaredd, buasai modd i’r plant yn Storm reoli’r Beebot eu hunain yn hytrach na dibynnu’n ormodol ar yr oedolyn. Dywed damcaniaeth Piaget hefyd taw rôl yr oedolion yw creu amgylchedd sy'n cyflwyno syniadau, gwybodaeth, cysyniadau a syniadau newydd, nad ydynt yn anghyfarwydd i'r plant (McLeod, 2018).

	Siaradwch am fod yn SMART

	S
	Saff: 

Cadwch yn sâff a byddwch yn ofalus. Peidiwch rhannu’ch gwybodaeth bersonol.

	M
	Meddwl:
Mae cwrdd â rhywun rydych chi ond yn adnabod arlein yn beryglus.

	A 
	Aros Funud:
Peidiwch â derbyn negeseuon oddi wrth pobl nad ydych chi’n eu hadnabod all-lein.

	R  
	Rhaid Cofio:
Pan fyddwch ar-lein, sgwrsiwch gyda phobl rydych yn eu hadnabod all-lein. 

	T 
	Teimlo'n Annifyr:
Os oes rhywbeth arlein yn eich gwneud chi’n drist, gofidus neu ofnus neu eich bod yn cael eich bwlio, dywedwch wrth oedolyn rydych chi’n ymddiried ynddo/hi e.e. rhiant neu ofalwr.

Taflen Wybodaeth i rieni wrth gefnogi a deiogelu eu plant wrth iddyn nhw ddefnyddio dyfeiosiau digidol





Taflen wybodaeth â chyngor i rieni a gwarchodwyr er mwyn eu cefnogi ynglŷn wrth i’w plant ddefnyddio dyfeisiau digidol.








Cyn iddynt ddysgu darllen, gall y mwyafrif o blant ddefnyddio dyfeisiau i chwarae gemau a gwylio cartwnau. 


Erbyn cyrraedd 8 oed, mae dros traean y plant yn berchen ar ffôn clyfar ac mae gan 55% eu llechen eu hunain (InternetMatters, 2020).








Dylid annog y teulu i sgaffaldio ymddygiad digidol cyfrifol fel bod eu defnydd o’r cyfryngau yn dod yn weithgaredd cymdeithasol ac agored (Kidron a Rudkin, 2017).








Dylai’r dechnoleg a ddefnyddir gan blant yn yr oes hon gael ei arwain gan oedolion (Kidron a Rudkin, 2017). 











Gweithgareddau ar-lein


. Gwylio fideos. 


• Chwarae gemau. 


• Defnyddio apiau i bostio fideos ar-lein.


• Defnyddio llwyfannau fel Snapchat ac Instagram er mai 13 oed yw'r isafswm.


• Defnyddo apiau addysgol.


Internet Matters (2020)








Gwybodaeth Rhyngwladol


Ni ddylid caniatáu i blentyn gael offer teledu, cyfrifiadur neu gêm fideo yn ei ystafell wely (Canadian Paediactric Society, dim dyddiad).








Dylid darganfod gweithgaredd plant ar y rhyngrwyd


Gall plant gael mynediad i'r rhyngrwyd drwy liniaduron, cyfrifiaduron personol, tabledi, ffonau clyfar a setiau teledu (Kells and Connor Primary School, 2020). 





Mae'n hawdd i blant ganfod gwybodaeth amhriodol ar y rhyngrwyd (Stoneworks Education, dim dyddiad; OFCOM, 2015). 





Dywed Kells and Connor Primary School (2020) dylid sicrhau taw mewn ardaloedd teuluol gall plant gyrchu'r rhyngrwyd fel gellir monitro eu gweithgareddau. 








Mae’r mwyafrif o ddyfeisiau yn caniatáu gosod rheolaethau, gan alluogi’r rhiant i reoli beth mae plant yn ei weld a gyda phwy gallant gyfathrebu (Kells and Connor Primary School, 2020).





Clipart Library (2019)





Dylid gosod cyfrineiriau ar bob dyfais sydd wedi cysylltu gyda’r rhyngrwyd gan sicrhau na rhennir ef â phlant. Gellir rheoli pryd a ble gellir defnyddio'r rhyngrwyd (Kells and Connor Primary School, 2020).





Dylid caniatau i blant ddefnyddio peiriannau chwilio sy'n ddiogel iddynt yn unig. Bydd y rhain yn hwyluso chwilio'r Rhyngrwyd heb ddod ar draws rhywbeth brawychus (Kells and Connor Primary School, 2020).





Gellir sicrhau taw dim ond cynnwys sy'n briodol a welir (Stoneworks Education, dim dyddiad). 





Gellir gosod hidlwyr rhyngrwyd cyfeillgar i deuluoedd pan sefydlir cysylltiad rhyngrwyd. Gall rhain gael eu diffodd os oes angen (Lochardil Primary, 2020).





Os na chaiff gosodiadau preifatrwydd plant eu sefydlu'n effeithiol, gall unrhyw un wylio eu ffrydiau byw (Lochardil Primary, 2020).





Defnyddio’r rhyngrwyd yn ddiogel


Dylid siarad gyda phlant am bobl y maen nhw'n cwrdd ar-lein a dweud wrthynt am drin pobl ar y rhyngrwyd yr un modd a dieithriaid all-lein (Stoneworks Education, dim dyddiad).





Cafwyd adroddiadau am bedoffiliaid yn gorfodi plant mor ifanc â thri ar apiau ffrydio byw (Lochardil Primary, 2020). 





Rhannu gwybodaeth ar y rhyngrwyd 


Dylid trafod hyn gyda phlant ac esbonio na ddylid gwneud heb drafod gydag oedolyn cyfrifol (Stoneworks Education, dim dyddiad).





Gwefan ParentZone: 


https://www.parentzone.org.uk





Gwefan Be Share Aware: 


https://www.nspcc.org.uk





Amddiffyn dyfeisiau


Gall firysau ymosod ar ddyfeisiau digidol. Mae'n bwysig amddiffyn pob dyfais gyda meddalwedd gwrth firws a'i gadw'n gyfoes. Dylid siarad gyda phlant am y risgiau o godi firysau er mwyn iddynt gymryd gofal wrth ymwled â gwefannau (Stoneworks Education, dim dyddiad).





Hartley Primary Academy (2020) 








Manchester City Council (2020) 








Alpha Academies Trust (2020)


) 








National Suicide Prevention (NSPA) (2020)








Seibrfwlio


Bwlio ar rwydweithiau cymdeithasol


Gall plant fod yn angharedig i'w gilydd ar rwydweithiau cymdeithasol. Dylid siarad gyda phlant am hyn a'u hannog i siarad gyda rhywun os oes unrhyw un wedi dweud pethau angharedig amdanynt (Stoneworks Education, dim dyddiad). 





Sut mae plant yn defnyddio sgriniau?





82%











42%





Ar-lein am bron 9 awr yr wythnos (Internet Matters, dim dyddiad).





yn berchen tabledi eu hunain (Internet Matters, dim dyddiad).





Gall plant ddod ar draws cynnwys amhriodol a gall hynny gael effaith negyddol ar eu lles digidol. Internet Matters (dim dyddiad).








Bron 


7 allan o 10 





Netclipart (2019)











63%





O blant 5-7 oed yn defnyddio YouTube i wylio cartwnau (Internet Matters, dim dyddiad).





Chwarae gemau ar-lein am bron 7.5 awr yr wythnos (Internet Matters, dim dyddiad). 








Web Stock Review (dim dyddiad)





Freepingimg (2020)





Llywodraeth Cymru (dim dyddiad)








Amser sgrin


Dylid annog plant i gael cydbwysedd rhwng amser sgrin goddefol (i.e YouTube) ac amser sgrin rhyngweithiol (h.y. gwaith cartref neu chwarae gemau ar-lein) (Internet Matters, dim dyddiad). 





Gall gormod o amser sgrin niweidio iechyd plant gan effeithio ar gylch cysgu ac ymddygiad (Internet Matters, dim dyddiad).





Gall diffyg cwsg, diffyg ymarfer corff neu ddiffyg awydd i ymweld â ffrindiau fod yn arwydd fod angen iddynt gymryd seibiant (Internet Matters, dim dyddiad).





Mewn astudiaeth gwelwyd bod plant rhwng 1 a 3 oed oedd yn gwylio'r teledu yn rheolaidd mewn risg uwch o ddatblygu problemau sylw erbyn cyrraedd 7 oed.





Defnyddir 'caethiwed' sgrin fwyfwy gan feddygon i ddisgrifio'r nifer cynyddol o blant sy'n cymryd rhan mewn gweithgareddau sgrin mewn modd dibynnol.





Dylid gwirio ‘hanes’ ar ddyfeisiau yn rheolaidd i fonitro pa dudalennau ddefnyddiwyd (Stoneworks Education, dim dyddiad).





Gellir gosod meddalwedd hidlo a mecanweithiau diogelwch i gyfyngu'r gwasanaethau rhyngrwyd gall blant gyrchu (OFCOM, 2015).








Dylid gosod esiampl dda 


Mae plant yn tueddu i fodelu ymddygiad eu rhieni, felly os bydd rhieni yn gadael eu ffonau allan o'r ystafell wely, bydd y plant yn efelychu hyn (Internet Matters, dim dyddiad).





Dylai rhieni fod yn ymwybodol o'r dylanwad gallai eu harferion gwylio gael ar eu plant. 








48 Hours Logo (2017)








Cydbwysedd rhwng y cartref a’r ysgol


Wrth i sgriniau ddod yn rhan annatod o fywyd plant mae'n bwysig sicrhau cydbwysedd a phwrpas i’w amser sgrin er mwyn eu helpu i ddatblygu sgiliau allweddol ac elwa o'i ddefnydd ar y sgrin (Internet Matters, dim dyddiad).





Gall sgriniau ddisodli amser teulu a gwaith cartref. (Internet Matters, dim dyddiad).








Clipartkey


(2019)





Fandom (dim dyddiad) 











Mae 3/4 plant rhwng 6 a 15 oed yn chwarae gemau ar ddyfaisiau electronig yn ystod yr wythnos (OFCOM, 2015).





Internet Matters wedi datblygu ap gwe sy'n darparu cyfarwyddiadau cam wrth gam wedi'u personoli ar sut i osod rheolaethau rhieni (Internet Matters, dim dyddiad).





Ennyn diddordeb plant


Gall tabledi brofi’n ddefnyddiol i ennyn diddordeb plant mewn ysgrifennu.





Nid oes gwiriadau oedran ar gemau ar-lein. Tra gall plant gael eu hamddiffyn rhag prynu gemau â sgôr 18 mewn siopau, gallant eu lawrlwytho'n hawdd ar-lein.








Manylion cyswllt os am gyngor: 








Gwefan Childline: � HYPERLINK "https://www.childline.org.uk" �https://www.childline.org.uk�





Rochdale Online (dim dyddiad)





Perryfields Primary PRU (2017) 








Gwefan Internet Matters: � HYPERLINK "https://www.internetmatters.org/" �https://www.internetmatters.org/�





Gwefan ThinkUknow: 


https://www.thinkuknow.org.co.uk





PEGI 


(darparu dosbarthiad ar gyfer pob gêm cyfrifiadurol gan roi sgôr oed)


Click Clever, Click Safe – (2009) (Poynter.net, 2020)








Internet Matters (2020)








CEOP 


(Camfanteisio a diogelu Plant Ar-lein trwy Think U Know) (ThinkUknow.org.au, dim dyddiad).

